එය ආර්ථිකයට මෙන් ම සමාජ ක්‍රමයට ද බලපෑමක් ඇති කළේ ය.මේ සකලවිධ සිදුවීම් නිසා සිංහල සමාජයට වූ බරපතළ හානිය කතුවරයා විසින් හාස්‍යයෙන් විවේචනය කරනු ලැබේ.“අවුරුදු දෙකකටත් වැඩිය කාලයක් මේ මනුස්සයා ජීවත්වෙලා තියෙන්නෙ උගුරු දණ්ඩෙ ඉඳන් අධෝ මුඛේ වෙනකම්ම කිසි ම බඩවැලක් නැති ව”(පිටුව ; 94)ඉංග්‍රීසිකාරයාගේ විසිතුරු සංස්කෘතිය විකෘතියක් ලෙස ද පාපයක් ලෙස ද සැලකූ සිංහල සමාජය මත්පැන් විසින් ගිලගනු ලබන අයුරු හැඟුම්බර එහෙත් හාස්‍යයෙන් යුතු වාක්‍යයකින් කතුවරයා දක්වයි.